钦定古今图书集成/明伦汇编/氏族典/第089卷 > 卢一诚
## 钦定古今图书集成/明伦汇编/氏族典/第089卷 > 卢一诚

按《福州府志》：“一诚，字诚之，福清人。万历癸未进士，授
行人。曹局闲无所事，日闭户读书。十年而始晋南度
支郎。又三年而出为潮州守，寻以病卒。所著有《四书
讲述》，学者多宗为《指南》云。”

===卢谦===按《明外史卢谦传》：“谦字吉甫，庐江人。万历三十二年
进士。授永丰知县。擢御史，出为江西右参政，引疾归。
崇祯八年二月，流贼犯庐江，士民具财帛求免，贼伪
许之。俄袭陷其城，谦服命服，危坐中门。贼至，欲屈之
骂贼，贼怒杀之，赠光禄卿。”